JohanHeinsen/ENO huggingface dataset:
Lolland-Falsters Stifts-Tidende, 1828-07-08
J sidste Nummer af Kjøbenhavns Politiven anmeldes, at man har med Vold afbrækket et lidet Marmorkors, som var sat paa den ulykkelige Roats Grav. Med Hensyn til Rust i Rugen og Bærberissens Mistænkelighed, har Hr. Forpagter Dinsen paa Fjellebro, i Fyens Stifts Addresseavis No. 100 opfordret enhver Fædrenelandsven til, snarest muligt at eftersee sin Rug, om den ikke er angreben af Rust; this – siger Hr. Forpagteren – naar man gjorde den Erfaring, at Rusten stedse viste sig først, hvor der findes Bærberisser, og at aldrig nogen havde avlet god Rug i Nærheden af Bærberisser, naar der noget andet Sted fandtes Rust i Rugen, saa havde man Grund til at haabe, at Bærberisserne maatte, af vor om enhver Undersaats Velfærd fredende Regjering blive forbudt." – Den 24de f. M. fandt Hr. Forpagteren sin Rug angreben af Rust, og netop kun hvor Rugmarken er en liden Holm, hvorpaa der findes Værberisser, nærmest. Han haaber, at de, som værdiger ovennævnte hans Opfordring Opmærksomhed, vil i portofri Breve beære ham med deres Erfaringer.
Lolland-Falsters Stifts-Tidende, 1828-07-08
Den 24de Juni havde Nyborgs agtværdige Kjøbmand og Fattigforstander Wilnau den store Sorg, at hans Søn, et særdeles vakkert ungt Menneske, som med en sjelden Flid og Accuratesse virkede i sin Faders Bedrift, druknede ved Badning. Man savnede ham Kl. 10 om Aftenen, og tvivlede om Aarsagen til hans Udeblivelse, hvorom man blev sørgelig overtydet, da Klæderne fandtes paa Strandbredden.
Lolland-Falsters Stifts-Tidende, 1828-07-08
Bredstedt, den 25de Junii. Den 21de d. M., om Eftermiddagen Kl. 1, reiste sig, efter at det den hele Dag havde været en trykkende Hede, to Uveir, af hvilke det ene drog fra Sydost, det andet fra Vest Ved deres Nærmelse og Sammenstød dannede sig en Vind- eller Skypumpe, som anrettede frygtelige Ødelæggelser. Efter at Hvirvelen havde i Arlewat omkastet en Ladebygning, hvirvlede den sig løs over Drelsdorff, hvor den efterlod græsselige Spor af sin Kraft. Syv Huse bleve berøvede deres Overdele, saasom Sparværket a., paa nogle indstyrtede Murene, paa andre bleve de saa forrykkede, at de ikke kunde blive staaende, nogle Dele ere henslyngede i en lang Frastand. Uden for Byen ere flere Stykker Creaturer hævede i Veiret, et Faar endog saa høit, at det ved Nedfaldet knustes. Jde indstyrtede Huse er lykkeligviis intet Menneske omkommet; ikkun en Kone er ved et nedstyrtet Stykke Træ truffet paa Armen, og er derved bleven qvæstet, dog ei betydeligt. At det er heri gaaet saa heldigt, har sin Grund i, at Vaaningshusene for Størstedelen bleve staaende, og at det kun var Lade- og Staldbygninger, der omstyrtede, hvilket er saa meget mærkeligere, de Vaaningshuse og Lader staae under eet Tag. De 7 omstyrtede Bygninger stode ei tæt ved hinanden; men naar een blev ødelagt, stod igjen en anden eller flere, som ikke lede, og atter blev een truffen, og saa fremdeles. Foruden de 7 indstyrtede Huse, have flere lidt, tildeels i den Grad, at de ikke kunne blive staaende. En førgelig Virkning havde Uveiret paa to Qvæghyrder, som vare under dens Omfang; de paastaae at være flere Gange hævede i Veiret. Den ene var i nogle Dage fortumlet i Hovedet, og kan vel, som man befrygter, blive vanvittig. Denne Naturbegivenhed viste paa en mærkværdig Maade sin Kraft paa et Stykke Boghvede land, hvor Boghveden ikke blev oprykket, men fik tilligemed Jorden, hvor den voxede, en bølgeformig Dannelse. Træer bleve oprykkede med Rod og knækkede som Pibestilke. Uveiret anrettede sine Ødelæggelser i en utrolig kort Tid. J Byen Goldelund skal to Lader samme Eftermiddag være af Uveir omstyrtede.
Lolland-Falsters Stifts-Tidende, 1828-07-08
Mariboe, den 7de Juli. Efter at have havt omtrent 8 Dages qvælende Hede, udbrød her den 5te dennes, om Aftenen Kl. 10, et frygteligt Tordenveir, som varede til Kl. 12. Den sydlige, vestlige og østlige Horizont saae ud som en samlet Jldmasse, og i den første Time var man neppe et Øieblik fri for de meest rædsomme Lynglimt. Lynilden slog ned i Engestofte Kirke, omtrent 1/4 Miil her fra Byen. Den banede sig Vei igjennem et af dens søndre Vinduer, bestrøg Altertavlen og tørnede an mod en af de paa Alteret staaende Messing=Lysestager, som blev flyttet omtrent et Qvarteer fra sit Standpunct uden at falde. Paa Stagens Fod efterlod den en liden sort Prik og i Alterklædet et ubetydeligt Hul. Ved derefter at passere forbi Præstens Stol, blev samme noget beskadiget; men til al Lykke tog den da strax Veien igjennem Kirkens nordre Vinduer ud i det Fri. Herresædet Engestofte, som ligger tæt op til Kirken, var saaledes i større Fare, end Eieren, Hr. Kammerherre v. Wichfeld, der for nærværende Tid opholder sig sammested, forestillede sig; thi hvorvel der strax bemærkedes Svovllugt, opdagedes først det Passerede Dagen derpaa. Endskjøndt dette Uveir strakte sig over hele Landet, har det dog, saavidt endnu vides, ikke draget egentlige Ulykkestilfælde efter sig, da blot adskilligt stærkt voxet Korn tildeels blev slaget ned af Regnen.
Lolland-Falsters Stifts-Tidende, 1828-07-08
J Nysted slog Lynilden ned den 1ste dennes, om Eftermiddagen Klokken 1 1/2. Lynstraalen tog sin Retning mod Kirkens Taarn, trængte ind i dette, hvor den slog en stor Bielke tvers over, beskadigede en paa Taarnet anbragt Uhrskive, tog derpaa Veien ned efter, revnede en tyk Muur og rambonerede adskillige Stole i selve Kirken. Endskjøndt Lynstraalen ikke tændte Jld, blev Byens Jndbyggere dog sat i en meget stor Skræk, der især tiltog ved Tanken om, at Lynilden 2de Gange i de sidste Aaringer havde gjæstet Kirken. Strax efter det Skeete blev der udstillet Brandvagter, som vare i Virksomhed indtil anden Dags Morgen.
Lolland-Falsters Stifts-Tidende, 1828-07-08
Her i Landet lover den tilstundende Kornhøst et stort Udbytte. Gamle Landmænd paastaae, at man ikke i mange Aar har havt en for hver Jordbruger i Almindelighed saa indbringende Høst, som der haves Udsigter til i Aar. Derimod ere Træfrugterne meget maadelige.
Lolland-Falsters Stifts-Tidende, 1828-07-08
J mangfoldige Haver have Træerne, indtil for 14 Dage siden, staaet som udgaaede. Man mener de har faaet Skade af den vedvarende Kulde i Forsommeren, da Bladene paa den Tid foldede sig sammen og derefter visnede. Det er mærkeligt nok, at paa flere Steder opdagedes Orm i Bladene, endskjøndt man forhen har antaget, at Kulde var et Værn imod saadant Onde.
Lolland-Falsters Stifts-Tidende, 1828-07-08
En Reisende har forsikkret, at i Sjælland staaer Kornet, i det Hele taget, ikke saa godt i Aar som her.
Lolland-Falsters Stifts-Tidende, 1828-07-08
Ledige Embeder. Under det danske Cancelli, Første residerende Capellani ved Frue Kirke i Kjøbenhavn, 750 Rbd. Andet residerende Capellani ved Frue Kirke i Kjøbenhavn, 650 Rbd. - Gjellerup og Sunds Sognekald i Ribe Stift, 350 Rbd.
Lolland-Falsters Stifts-Tidende, 1828-07-08
Kjøbenhavns Børs-Cours, den 4de Juli. Hamborg 2 M. - , a vista 214. - Spec. 217. Specier solgtes til 12 Mk. 15 s. - Bank-Disconto 5 Procent. - Norske Speciessedler pr. 100 Specier 157 a 157 1 Rbd. Sedler. Svenske Sedler pr. Rigsdaler Rigsgjæld 52 Rbs. Tegn. - 4 Procents kongelige Obligationer (uden Renter) 84 1/2 a 85 Rbd. Sedler. Dito Dito 79 a 79 1/2 i Banco. - Nationalbank-Obligationer (af Laanet 4de Februar 1820) 102 a 102 1/2 Rbd. r. S. Dito Dito 110 a 110 1/2 Rbd. Sedl. – 4 Proc. uopsigelige Rigsbank=Obligationer, Renter pr. 6te Januar, 98 1/2 a 99 Rbd. r. S. - 6 Proc. norsk Laan ved Hambro & Søn 105 1/2 a 106 i Banco. 4 Proc. Dito ny 98 a 98 1/2 i Banco. - Asiatiske Actier 76 Rbd. Sedler. 3 Proc. ny danske Obligationer 59 1/2 a 60 L. Sterling.
Lolland-Falsters Stifts-Tidende, 1828-07-08
Bekjendtgjørelser.
Lolland-Falsters Stifts-Tidende, 1828-07-08
Auctioner. Efter Foranstaltning af Skifteretten i afdøde Gaardmand Peder Rasmussen Kappes og hans ligeledes ved Døden afgangne Hustrue Malene Jørgens datters Stervbo bliver afholdt 3de Auctioner, nemlig: 1ste Auction Fredagen den 29de Juli d. A., 2den Auction Fredagen den 5te August d. A., 3die Auction Fredagen den 12te f. M., om Formiddagen Kl. 9, over den samme Stervbo tilhørende Udflyttergaard No. 3 af Ønsløv By, med tilliggende Jorder, af Hartkorn Ager og Eng 6 Tdr. 3 Skpr. 2 Fdk. 1 3/4 Alb. og Skovskyld 3 Fdk. 1/5 Alb., der udgjør circa 64 Tdr. Land, samt Bygninger af 13 Fag Stuehuus, opførte med brændte Steen, og 42 Fag Udhuse, tilligemed Gaardens Andeel i Ønslov Byes Fælledsgræsning paa Froen, en Gaardsplads med 8 Fag Huus i samme By, og en Stervboet tilhørende Tørvedlod af Stødstrup By, med Hartkorn 1 Fdk. 1/5 Alb. Conditionerne kunne forinden Auctionerne erfares herpaa Contoiret. Første og anden Auction afholdes paa Falster Birks Tinghuus ved Nykjøbing og 3die Auction paa Udflyttergaarden selv, og efter denne sidste Auctions Afholdelse forauctioneres samme Dag og Sted forbemeldte Stervboes Løsøre og Effecter af Borde, Skabe, Kister, Senge, Sengeklæder, Kjøkkentøi, Avlsredskaber, m.v., saa og endeel Heste, Køer, Faar, Sviin og Gjæs. Hvilket herved til de Lysthavendes Efterretning bekjendtgjøres, med Tilføiende, at Eiendommen, hvormed følger Afgrøden efter en Udsæd af 2 Tdr. Hvede, 14 Tdr. Rug, 12 Tdr. Byg, 8 Tdr. Havre, 3 Tdr. Ærter, og 2 1/2 Tønde Vikker, strax efter Budets Approbation kan tiltrædes. Falster Birks Contoir i Nykjøbing, den 30te Juni C. G. Krüger.
Lolland-Falsters Stifts-Tidende, 1828-07-08
Jndkaldelser.
Lolland-Falsters Stifts-Tidende, 1828-07-08
Arvinger og Creditorer i Stervboet efter afdøde Anne Hansdatter, Gaardmand Jørgen Clausens Enke af Dannemarre paa Baadesgaards Gods, og deres ligesaa afdøde Søn Jørgen Jørgensen, indkaldes herved med 12 Ugers Varsel til for Undertegnede at anmelde og beviisliggjøre deres Fordringer. Baadesgaard, den 2den Juli 1828. H. Møller, Skifteforvalter.
Lolland-Falsters Stifts-Tidende, 1828-07-08
Creditorerne i Sterboet efter afdøde GaardmandsEnke Malene Jørgensdatter og hendes forhen ved Døden afgangne Mand Peder Rasmussen Kappe af Ønsløv, indkaldes herved, i Overeensstemmelse med Placaten af 2den Juni 1819, med 12 Ugers Varsel, til for mig som Skifteforvalter at anmelde deres Fordringer. Falster Birks Contoir i Nykjøbing, den 25de Juni C. G. Krüger.
Lolland-Falsters Stifts-Tidende, 1828-07-08
Capital, som anbydes. Af Umyndiges Midler under Grevskabet HadenbergReventlows vestre Districts Overformynderi, kan, mod lovbefalet Sikkerhed, erholdes til Laans 27 Rbd. 55 3/5 s. Sedler og Tegn, naar desangaaende snarest muligt henvendes til Undertegnede. Dous. Halsted, den 7de Juli 1828. Tilkjøbs.
Lolland-Falsters Stifts-Tidende, 1828-07-08
Hos Kjøbmand Benzon i Stubbekjøbing er et Qvantum gode skaanske Møllestene af forskjellige Dimensioner at faae for billig Priis. Gode norske og svenske Bræder fra 5 til 7 Alen, samt Tømmer, Lægter og Kalk, er hos Undertegnede at bekomme til billigste Priser. Rødby, den 8de Juli 1828. B. H. Pøhler.
Lolland-Falsters Stifts-Tidende, 1828-07-08
Ved Berritsgaards Tegværk kan bekommes Steen kal den 24de, 25de og 26de Juli. 12 Tdr. og derover a 16 Mk., mindre Partier 3 Rbd. pr. Tønde.
Lolland-Falsters Stifts-Tidende, 1828-07-08
Ved Tallotteriets 1116 Trækning i Wandsbeck udkom: No. 28. 65. 30. 66. 16.
Lolland-Falsters Stifts-Tidende, 1828-07-11
Lollands og Falsters Stifts Kongelig alene privilegerede. Addressecontoirs - Efterretninger. SSEt SkoTogtyvende Aargang. Rummer 55. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten,
Lolland-Falsters Stifts-Tidende, 1828-07-11
Udenlandsk. Russisk-tyrkiske Anliggender. Den sidste Krigsefterretning er dateret Leiren ved Trajans Vold, den 20de Juni, hvor Keiser Nicolaus samme Tid var indtruffen og General Rudzewirz's Corps havde taget Stilling. Tyrkerne fandtes fordeelte paa de Staden omgivende Høie og forsøgte at tilbagetrænge de russiske Forposter; men General Rüdiger lod den 19de, uden at lade sig forstyrre, de første Batterier opkaste lige over for Fæstningen.
Lolland-Falsters Stifts-Tidende, 1828-07-11
Bemeldte 20de Juni overbragte Hans keiserlige Høihed Storfyrst Michaels Adjutant, Oberst bibikow, Hans Majestæt Keiseren Nøglerne til Braila, som har overgivet sig, hvilket ogsaa skal være Tilfældet med Fæstningen Matschin. – Andre Efterretninger fra Braila ere imidlertid ikke glædelige. Beleirings-Arbeiderne vare rykkede saa langt frem, at der kun stod tilbage at lade skyde Bresche. Derfor anlagdes 3 Miner under Voldene. Med Minerne paa høire og venstre Side havdes til Hensigt, paa tvende Puncter at ødelægge Brystværnene, hvorimod den Midterste skulde tilkaste Graven, for at lette Indgangen i Brescherne. Der besluttedes den 10de Juni, Kl. 3 om Morgenen, at efter Afbrændelsen af 3 Raketter, skulde alle 3 Miner antændes og Tropper derpaa rykke frem imod de 2de Aabninger, der skulde gjøres, for at storme Fæstningen. Endvidere besluttedes, at naar begge Brescher vare tagne i Besiddelse, skulde en Troppe-Afdeling besætte Volden, to Afdeliger trænge ind i Fæstningens Centrum og en fjerde danne Reserven. Den 15de var Alt færdigt til Angreb, men da indløb den Feil, at Minen paa den høire Fløi antændtes ved den anden Raket, følgelig 2 Minuter tidligere, end det var bestemt. J denne Fredagen den 11 Juli 1828. Anledning sprang den fortidligt og tildækkede den Officier, som skulde antænde den mellemste Mine, hvilken derfor blev uantændt. Øieblikkelig hævede sig fra alle Sider Støv- og Røgmasser, som gjorde, at Tropperne ikke kunde see, at ingen af Brescherne vare passable. J denne skrækkelige Vildfarelse begyndte Russerne Stormen. Samtlige tilstedeværende Generaler og andre Officierer, samt de Volonteurer, som havde tilbudt sig, strax at besætte de fiendtlige Volde, vare i Spidsen; men med betydeligt Tab maatte de, formedelst uoverstigelige Vanskeligheder, som modsatte sig deres Bestræbelser, trække dem tilbage, uden dog at Fienden, der gjorde flere Udfald fra Fæstningen, opnaaede at erobre noget af Beleirings-Værkerne. Generalmajorerne Wolst og Timroth faldt. En General, 3 Regimentschefer, 16 Stabsofficierer og 75 subalterne Officierer bleve mere eller mindre haardt saarede. 640 Gemene fandt Døden og 1,340 Underofficierer og Simple saaredes. Russerne maa tilstaae, at Tyrkerne forsvarede sig med et Mod, som fortjener den største Roes. Den 16de blev den Mine, som den foregaaende Dag ikke kunde blive antændt, sprængt i Luften. Den 17de begiærede de Beleirede Vaabenstilstand paa 10 Dage, men fik den kun paa 24 Timer, og da denne Tid var forløben, overgave de sig.
Lolland-Falsters Stifts-Tidende, 1828-07-11
Generallieutenant Roth, Commandeur for det i det sydlige Wallachi værende 6te russiske Armee-Corps, har berettet, at Tyrkerne den 2den Juni satte over fra Fæstningen Ruschtschuck til Landsbyen Slobodzei med grovt Skyts, og at der fra Giurgewo stødte et betydeligt Jnfanteri og Cavalleri til dem. Ufortøvet blev denne Tyrkehob adsplittet. Derpaa kom det dog til en temmelig alvorlig Attaque i Landsbyen Slobodzei, hvor Tyrkerne havde kastet sig ind i Huse og Indhegninger; men de maatte vige for Russerne, efter at have tabt deres Commandeur, Machmed Baraktar, og omtrent 100 Gemene. Russerne mistede 4 Jægere og havde 14 Saarede.
Lolland-Falsters Stifts-Tidende, 1828-07-11
J Følge Skrivelse fra den bosniske Grændse af 10de Juni, skulle paa det Hurtigste 60,000 Tyrker rykke i deres bestemte Leirpladser. De fleste Tropper stode allerede i Leir. Der forsikkres, at foruden ovennævnte Stridskræfter, har Sultanen fra det Jndre tillige sendt en stærk Armee til Sergjevo, hvis Bestemmelse er, at forsvare Bosnien og Servien, da Sultanen skal have Efterretning om, at Russerne ville sende Tropper til Montenegrinerne og agere forenede med disse, samt fra den anden Side med Servierne. Det bør dog ikke være ubemærket, at i Følge Skrivelse fra Semlin af 13de Juni, herskede paa den Tid fremdeles indvortes Rolighed i Servien, og Russerne syntes ikke at have gjort noget Forsøg paa at foranledige en Jnsurrection. Portugal. Jnfant Miguel har, uagtet sine gjentagne Kundgjørelser om, at ville afgaae til den store Armee, dog nu ladet sit Sølvtøi bringe ombord paa en Fregat. Han mener vel det derved sikkres noget. J Lissabon har Forfatningen ikke forandret sig endnu, men Alt er Forstyrrelse. Nogle vil vide, at Jnfanten har lagt Beslag paa Banken. Den 5te Juni ankom en engelsk Krigsbrig til Lissabon med Depescher til de diplomatiske Agenter fra Porto, og derefter har den russiske og danske Minister ladet deres Vaaben nedtage. Vel har den engelske Regjering erklæret, ikke at ville modtage den af Don Miguel udnævnte ny Gesandt, Grev da Saca; men han er ligefuldt med Dampskibet Meteor ankommen til London. Han mødte dog den Ubehagelighed, at blive visiteret som enhver anden Reisende. Jnfanten har virkelig, formedelst de engelske Ministres Handlinger, Anledning til at yde Regjeringen Tillid, da den har anerkjendt Blocaden for Porto fordi den er erklæret af ham (Jnfanten) i Egenskab af Prinds-Regent.
Lolland-Falsters Stifts-Tidende, 1828-07-11
Jndenlandsk. Den 28de f. M. var Hendes kongelige Høihed Enke hertuginden af Augustenborg indtruffen til Oldeslohe, til dette Aars Badesaison.
Lolland-Falsters Stifts-Tidende, 1828-07-11
Ved den offentlig foretagne Trækning af det 81de kongelige kjøbenhavnske Classelotteries 3die Classe, blev Mandagen den 30te Juni udtrukket 12 Nummere i følgende Orden: 10. 166. 112. 164. 230, 39. 34. 40. 191. 168. 106. 12. De 4000 Rbd. bleve vundne hos Jomfrue Schønning i Kjøbenhavn og de 2,000 hos Hr. Borch ibidem. Her til Stiftet kom ikke engang en Gevinst paa 50 Rbd.
Lolland-Falsters Stifts-Tidende, 1828-07-11
En Turiner vil i denne Tid i Kjøbenhavn lade sig høre paa "Læbe-Harmonica." Formodentlig hvad i gamle Dage kaldtes Mundharpe.
Lolland-Falsters Stifts-Tidende, 1828-07-11
Med Dampskibet Mercurius skeer sædvanlig Over reisen imellem Nyborg og Corsøer i en Time 45 Minuter til en Time 50 Minuter.
Lolland-Falsters Stifts-Tidende, 1828-07-11
J Aarhuus er nu anviist Fattigvæsenscommissionen Jordpladser til Haugeværters Dyrkning for uformuende Haandværkere og Dagleiere, i Overeensstemmelse med den kongelige danske Cancelli-Circulairskrivelse af 4de Marts 1826. 27 Familier have nu begyndt paa Jordernes Opdyrkning. Det Snyderi, at oppuste Kjød, skal – hedder det i Randers Avis – kunne bemærkes ved at prikke det med Pølsepinde og derefter bestryge det, da Vinden saa slipper ud og efterlader sig et ækelt Sliim. Den 1ste dennes, om Formiddagen Kl. 11 (2 1/2 Time, tidligere end i Nysted her i Lolland; see forrige Avis), udbrød i Vensyssel et ret alvorligt Tordenveir, der ledsagedes af en saa vældig Styrteregn, at Veie, Stier, Agerfurer a. bleve rivende Strømme og, skjøndt det blot regnede omtrent en halv Time, store Kar, som stode udenfor Husene, overfyldtes med Vand. Tordenen hørtes næsten hele Eftermiddagen. – Avlen sammeSted staaer godt, baade paa Ager og Eng.
Lolland-Falsters Stifts-Tidende, 1828-07-11
Thisted, den 1ste Juli. J Fredags 8te Dage toge 11 Baade, hvoriblandt 10 Dæksbaade, ud fra Hansted ved Havkysten, til Fiskeri paa Revet. Da der Søndag Nat paakom et meget svært Veir af Sønden, vare de nødsagede til, om muligt, at søge at naae Landet. De 6 naaede med megen Fare dette paa forskjellige Puncter i Vensyssel; men 3 Baade dreve af til Norge, og kom ind til Lillesand, hvorfra Folkene, da Vinden blev god, seilede lige over til Hanstedholmen, hvortil de lykkelig ankom. De øvrige 2 Baade, som ogsaa vare nødte til at gaae til Søes, kunde ikke bjerge sig, og da de ingen kjendt Mand havde med, praiede de en russisk Brig, der kom fra Finland og var bestemt med Hør til Lissabon. Denne tog dem ombord og løb ind med dem til Kragers, hvor den danske Consul tog sig af de Frelste, forsynede dem med det Nødvendige og sendte dem med et Skib til Aalborg, der landsatte dem i Hals, hvorfra de i god Behold igjen ankom til deres Hjem. Det Mærkeligste af det Hele var, at den af 50 til 60 Mennesker, som vare paa fornævnte Baade, ikke et Eneste blev saameget som beskadiget, uagtet at Veiret var saa svært, at flere Skibe kom lændsende for Top og Takkel ind til Norge; kun de 2 Baade mistedes, hvis Besætning blev taget ombord paa Briggen, der ikke kunde slæbe dem med sig.
Lolland-Falsters Stifts-Tidende, 1828-07-11
Viborg, den 1ste Juli. J Gaar ringede Snapstinget ud. Det var efter Alles eenstemmige Udsigende det usleste, der endnu har været. Om Pengeomsætninger, om Udlaan og Tilbagebetalinger af Capitaler var Talen aldeles ikke. J Henseende til Markedet, da klagede de faa Handlende, som havde indfundet sig, over Mangel paa Afsætning; herfra gjorde dog Handelen med Damepynt en Undtagelse. Naar man, uden at tage Hensyn paa alle de øvrige Fordeele, Snapstinget forhen har medført for Byen, blot vil lægge Mærke til, at mange Gaard- og Huuseiere tilforn alene af Værelsers Udleie i denne Termin skulle have kunnet bestride Skatter og Renter af deres Eiendomme, saa vil man indrømme, at dennes Forfald indtager en ikke ubetydelig Plads mellem de medvirkende Aarsager til den almindelige Aftagelse af denne Byes Velstand.
Lolland-Falsters Stifts-Tidende, 1828-07-11
Mariboe, den 10de Juli. J Gaar Eftermiddag Kl. 4 udbrød her over Byen et endnu frygteligere Tordenveir end det den 5te dennes. Den ganske Horizont var bespændt med Tordenskyer, og til hvilken Side man vendte Øiet, faaes Lynglint. Dette over al Beskrivelse skrækindbydende Uveir, var til sine Tider ligeover Byen; thi naar een Torden havde passeret over os, kom meget snart en anden fra en modsat Side, og ofte hørtes paa engang de meest voldsomme Skrald fra alle Kanter. Man saae tydelig Lynilden slaa ned flere Steder her i Egnen; men til al Lykke stødte den ikke an mod brændbare Ting. Medens Uveiret varede regnede det saa stærkt, at man i Nørregade, hvor en stor Mængde Vand fra Byen strømmede til, saae sig som hensatte i en Sø; thi Vandet stod over et Qvarteer høiere end Steenbroen. Ved denne Leilighed erholdtes Overbeviisning om, at den af Stedets Øvrighed paatænkte Forandring med og Udvidelse af en paa Gaden værende Sluse er høist nødvendig at see realiseret. Paa Falster rasede Uveiret i samme Grad som her, og Lynilden slog ned i Stranden mellem Sundby og Nykjøbing, temmelig nær et kongeligt Told Krydsfartøi, som der laae for Anker.
Lolland-Falsters Stifts-Tidende, 1828-07-11
Kjøbenhavns Børs-Cours, den 8de Juli. Hamborg 2 M. - , a vista 214. - Spec. 217. Specier solgtes til 13 Mk. - s. - Bank-Disconto 5 Procent. - Norske Speciessedler pr. 100 Specier 157 1/2 a 158 Rbd. Sedler. Svenske Sedler pr. Rigsdaler Rigsgjæld 52 Rbs. Tegn. - 4 Procents kongelige Obligationer (uden Renter) 85 1/2 a 86 Rbd. Sedler. Dito Dito 79 1/2 a 80 i Banco. - Nationalbank-Obligationer (af Laanet 4de Februar 1820) 102 a 102 1/2 Rbd. r. S. Dito Dito 110 1/2 a 111 Rbd. Sedl. – 4 Proc. uopsigelige Rigsbank=Obligationer, Renter pr. 6te Januar, 99 a 99 1/2 Rbd. r. S. - 6 Proc. norsk Laan ved Hambro & Søn 105 1/2 a 106 i Banco. 4 Proc. Dito ny 98 a 98 1/2 i Banco. - Asiatiske Actier 76 Rbd. Sedler. 3 Proc. ny danske Obligationer 59 1/2 a 60 L. Sterling.
Lolland-Falsters Stifts-Tidende, 1828-07-11
Bekjendtgjørelser.
Lolland-Falsters Stifts-Tidende, 1828-07-11
Literatur. Ligesom det for endeel af det avislæsende Publicum, efter allerede omsendte Subscriptionsplaner, vil være bekjendt, at jeg agter i Trykken at udgive et Skrivt, under Titel af "Peter Mühlhaussen, eller Bidrag til en Vagabonds Liv og Levnet, og som Anhang til denne Bog (der forøvrigt er tilegnet eller helliget mine Creditorer) nogle Prøver af mine Rimerier, saaledes bekjendtgjøres det herved, at Følgende godhedsfuld paa mine Vegne modtager Subscription paa dette Skrivt, nemlig: de Herrer Fuldmægtige: Grønbek i Nakskov, Vogelsang i Rødby og Møller i Nykjøbing; de Herrer Procuratorer: Larsen i Mariboe og Gjerding i Saxkjøbing, samt Hr. Toldbetjent Meyer i Stubbekjøbing, foruden flere af mine Venner paa Landet. De udsendte Subscriptionsplaner ønskede jeg mig behageligst tilbagesendte i det Seneste i sidste Halvdeel af denne Maaned. Nysted, den 7de Juli 1828. H. J. Henrichsen.